На 23 февруари т.г. се проведе първото заседание на Надзорния съвет на НЗОК за неговото конституиране. Членове на Съвета са: Диана Хаджиангелова – Конфедерация „Защита на здравето”, Григор Димитров – Българска стопанска камара (БСК), Огнян Донев – Конфедерация на работодателите и индустриалците в България (КРИБ), Владислав Горанов – заместник-министър на финансите, д-р Валерий Митрев – заместник - министър на здравеопазването, доц. Тодорка Костадинова – заместник - министър на здравеопазването, д-р Нели Нешева – главен секретар на Министерството на здравеопазването, Красимир Стефанов – изпълнителен директор на Националната агенция по приходите (НАП). За окончателното попълване на състава на Надзорния съвет на касата се очаква двата синдиката – КТ ПОДКРЕПА и КНСБ, да излъчат свой представител.

Предстои да се приеме нов Правилник за устройството и дейността на НЗОК, като дотогава ще действа предишният регламент.

Надзорният съвет сключи договор за управление с избрания от Народното събрание директор на НЗОК – г-жа Жени Начева, и прие Правилата за провеждане на конкурси за директори на районните здравноосигурителни каси.